पुणे में नक्सलियों की गिरफ्तारी से अधिकारी सतर्क  
अधिकारियों ने अर्ध ग्रामीण क्षेत्रों के नौ थानों में सतर्कता बढ़ा दी है, ताकि पश्चिमी महाराष्ट्र में नक्सलियों को जड़ें जमाने से रोका जा सके।
पुणे क्षेत्र में पिछले दिनों 16 संदिग्ध नक्सलियों की गिरफ्तारी के बाद अधिकारियों ने चौकसी बढ़ा दी है। अधिकारियों ने अर्ध ग्रामीण क्षेत्रों के नौ थानों में सतर्कता बढ़ा दी है, ताकि पश्चिमी महाराष्ट्र में नक्सलियों को जड़ें जमाने से रोका जा सके।  आतंक निरोधी दस्ता (एटीएस) ने हाल ही में संदिग्ध नक्सलियों को गिरफ्तार किया है। इनमें 42 वर्षीय महिला एंजेला सोंटाके भी शामिल हैं। नक्सलियों की गिरफ्तारी के साथ ही इस आंदोलन के राज्य के अन्य भागों में भी जड़ें जमाने का डर सताने लगा है।  अभी तक नक्सली राज्य के चन्द्रपुर, गढ़चिरौली जैसे जिलों में ही सीमित थे। कथित तौर पर नक्सलियों की गोल्डेन कॉरिडोर इकाई की प्रमुख एंजेला पुणे से करीब 20 किलोमीटर दूर पिरानगुट में अपनी एक महिला साथी के साथ रह रही थी।